als_Latn dik_Latn sag_Latn
Shtrenjtohet uji
Nga 1 janari qytetarët e disa komunave në Kosovë do të paguajën më shumë për ujin.
Mesatarja e tarifës së aplikueshme në nivel të vendit për 7 regjionet ku ky shërbim është i rregulluar nga aspekti ekonomik për konsumatorët shtëpiakë është 0.42 €/m3 dhe për konsumatorët jo-shtëpiakë 0.87 €/m.
Ngritja e tarifave volumetrike të shërbimeve publike të ujit për nga 0.01 €/m3 do ti ngarkojë faturat e shërbimeve të ujit që ofrohen nga; KRU “Prishtina” sh. a. Prishtinë, KRU “Hidroregjioni Jugor” sh. a. Prizren, KRU “Radoniqi” sh. a. Gjakovë, KRU”Hidrodrini” sh. a. Pejë dhe KRU “Bifurkacioni” sh. a. Ferizaj, për shërbimet e ofruara për të dy grupimet e konsumatorëve të klasifikuar si grupime të Konsumatorëve Shtëpiakë (bashkësitë familjare) dhe të Konsumatorëve Jo-Shtëpiakë (komercial-industrial dhe Institucionet).
Thuhet se ngritja e tarifave volumetrike për 5 KRU për vitin 2015 mund ti atribuohet ngritjes së shpenzimeve të drejtpërdrejta të operimit, pasi që kemi pas ngritje të tarifës së energjisë elektrike dy herë radhazi gjatë vitit 2014.
Zyra Rregullatore për Ujësjellës dhe Kanalizim, aprovoi ngritjen e tarifave volumetrike të shërbimeve publike të ujit te 5 nga 7 Kompani Regjionale të Ujësjellësit për vitin 2015 dhe përcaktoi metodologjinë e rishikimit të rregullt të tyre për vitet 2016 dhe 2017.
Tarifat volumetrike të vitit 2014 do të ngritën për nga 0.01 €/m3 në vitin 2015 te 5 KRU, me mundësi rishikimi për to dhe 2 të tjerat për përshtatje me lëvizjet inflatore në vend gjatë të njëjtit vit dhe gjatë viteve pasuese 2016 dhe 2017, duke marr parasysh edhe aspektet e performancës dhe efiçencës së kompanisë etj.
Pas inicimit të procesit për rishikim të tarifave të përmbyllura të procesit rregullatorë të tarifave për shërbimet e ujit të vitit 2012–2014 dhe pranimit të aplikacioneve për rishikim të tarifave të periudhës tarifore 2015-2017 nga të gjitha Kompanitë Regjionale të Ujësjellësit (KRU), të licencuara nga Zyra Rregullatorë për Ujësjellës dhe Kanalizim (ZRRUK) e Kosovës, kemi marr në shqyrtim për analiza dhe vlerësim të të dhënave të parashtruara në Biznes Planet Rregullatore të çdo njërës nga to dhe kemi arrit të konkludojmë se ka arsye të bazuara për të bërë ngritjen e ekuilibruar të tarifave volumetrike në 5 KRU nga 7 sosh sa kanë aplikuar.
als_Latn als_Latn als_Latn als_Latn als_Latn als_Latn als_Latn als_Latn